
Γενική Γραμματεία Οικονομικού Σχεδιασμού και Αμυντι¬ 
κών Επενδύσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 4 παράγραφος 3 του Ν. 
2984/2002 (ΦΕΚΑ' 15/2002). 

β. Τις διατάξεις των άρθρων 9 και 21 του Ν. 2292/95 
«Οργάνωση και λειτουργία Υπουργείου Εθνικής Άμυνας, 
διοίκησης και έλεγχος των Ενόπλων Δυνάμεων και άλλες 
διατάξεις» (ΦΕΚΑ'35/1995). 

γ. Τις διατάξεις του άρθρου 20 του Ν. 2641/98 «Παλλαϊ¬ 
κή Άμυνα και άλλες διατάξεις» (ΦΕΚ Α' 211/1998). 

δ. Τις διατάξεις του άρθρου 29Α του Ν. 1558/85 που 
προστέθηκαν με το άρθρο 27 του Ν. 2081/92, όπως αντι- 
καταστάθηκε με το άρθρο 1 του Ν. 2469/97. 
ε. Το Προεδρικό Διάταγμα 438/95 (ΦΕΚΑ' 254/1995) 
στ. Το Προεδρικό Διάταγμα 157/98 (ΦΕΚΑ' 120/1998) 
ζ. Το γεγονός ότι από τις διατάξεις του παρόντος δια¬ 
τάγματος δεν προκαλείται επιβάρυνση σε βάρος του 
Κρατικού Προϋπολογισμού. 

η. Τη 232/17.5.2002 Γνωμοδότηση του Ε'Τμήματοςτου 
Συμβουλίου της Επικράτειας, μετά από πρόταση του 
Υπουργού Εθνικής Άμυνας, αποφασίζουμε: 

ΚΕΦΑΛΑΙΟ Α' 

ΣΥΣΤΑΣΗ ΚΑΙ ΔΙΑΡΘΡΩΣΗ ΓΕΝΙΚΩΝ ΔΙΕΥΘΥΝΣΕΩΝ 
ΚΑΙ ΑΥΤΟΤΕΛΩΝ ΥΠΗΡΕΣΙΑΚΩΝ ΜΟΝΑΔΩΝ 

Άρθρο 1 

Σύσταση Γενικών Διευθύνσεων και 

Αυτοτελών Υπηρεσιακών Μονάδων 

1. Στην Γ ενική Γ ραμματεία Οικονομικού Σχεδιασμού και 
Αμυντικών Επενδύσεων του Υπουργείου Εθνικής Άμυνας 
συνιστώνται οι ακόλουθες Γενικές Διευθύνσεις και αυτο¬ 
τελείς υπηρεσιακές Μονάδες που υπάγονται απευθείας 
στο Γ ενικό Γ ραμματέα. 

α. Η Γενική Διεύθυνση Οικονομικού Σχεδιασμού 
(ΓΔΟΣ). 

β. Η Γενική Διεύθυνση Αμυντικών Επενδύσεων (ΓΔΑΕ). 
γ. Η Γ ενική Διεύθυνση Αμυντικής Βιομηχανίας και'Ερευ- 
νας (ΓΔΑΒΕ). 

ε. Η Διεύθυνση Δημοσίων και Διεθνών Σχέσεων (ΔΔΔΣ). 


στ. Το Γ ραφείο Γ ενικού Γ ραμματέα (ΓΓΓ). 

ζ. Το Γ ραφείο Εσωτερικού Ελέγχου (ΓΕΕ). 

η. Το Γ ραφείο Πληροφορικής (ΓΠ). 

θ. Το Γ ραφείο Νομικής Υποστήριξης (ΓΝΥ). 

2. Η Υπηρεσία Αξιοποίησης και Μετεγκατάστασης 
Στρατοπέδων (ΥΑΜΣ) αποτελεί αυτοτελή Υπηρεσιακή 
Μονάδα που υπάγεται απευθείας στο Γενικό Γραμματέα 
και διέπεται από τις διατάξεις του Ν. 2745/99 (ΦΕΚ 224) 
και του ΠΔ 96/2000 (ΦΕΚ 79). 

3. Η γενική διάρθρωση της Γ ενικής Γ ραμματείας φαίνε¬ 
ται στο συνημμένο σχεδιάγραμμα. 

4. Μονάδα Υποστήριξης της Γ ενικής Γ ραμματείας είναι 
ο Λόχος ΕΠΥΕΘΑ. 

Άρθρο 2 

Γενικοί Διευθυντές - Αναπληρωτές Γ ενικοί Διευθυντές 

1. Οι Γ ενικοί Διευθυντές των Γ ενικών Διευθύνσεων της 
Γ ενικής Γ ραμματείας: 

α. Είναι αρμόδιοι για όλα τα θέματα αρμοδιότητας των 
Γ ενικών Διευθύνσεων που προΐστανται. 

β. Είναι Σύμβουλοι του Γενικού Γ ραμματέα στα παρα¬ 
πάνω θέματα. 

γ. Διευθύνουν και συντονίζουν τις δραστηριότητες των 
Διευθύνσεων και των Τ μημάτων που υπάγονται στις Γ ενι¬ 
κές Διευθύνσεις των οποίων προΐστανται. 

2. Ο Αναπληρωτής Γ ενικός Διευθυντής: 

α. Είναι άμεσος βοηθός και σύμβουλος του Γ ενικού Δι¬ 
ευθυντή στην εκτέλεση των καθηκόντων του. 

β. Αναπληρώνει τον Γενικό Διευθυντή σε περίπτωση 
απουσίας, κωλύματος, παύσεως ή παραιτήσεώςτου. 

3. Οι Γ ενικοί Διευθυντές και οι Αναπληρωτές Γ ενικοί Δι¬ 
ευθυντές διορίζονται και παύονται σύμφωνα με τα οριζό¬ 
μενα στο άρθρο 11 του Ν. 2964/2002 (ΦΕΚΑ' 15/2002) 

Άρθρο 3 

Αρμοδιότητες και Διάρθρωση της ΓΔΟΣ 

1. Η ΓΔΟΣ είναι αρμόδια για τους τομείς του οικονομι¬ 
κού προγραμματισμού, της σχεδίασης και εκτέλεσης του 
προϋπολογισμού, της κοστολόγησης, των ειδικών λογα¬ 
ριασμών, των δαπανών, αποδοχών και αποζημιώσεων, 
των νομοθετημάτων οικονομικού και λογιστικού περιεχο¬ 
μένου, της παρακολούθησης της εκτέλεσης των κοινοτι¬ 
κών προγραμμάτων, δανείων και δημοσίου χρέους και 
χειρίζεται θέματα του προσωπικού και της Διοικητικής 
Μέριμνας της Γενικής Γ ραμματείας. 

2. Η ΓΔΟΣ αποτελείται από: 
α. Το Γενικό Διευθυντή. 

β. Τον Αναπληρωτή Γ ενικό Διευθυντή, 
γ. Τη Διεύθυνση Προϋπολογισμού, 
δ. Τη Διεύθυνση Οικονομικού. 

ε. Τη Διεύθυνση Προσωπικού & Διοικητικής Μέριμνας 
στ. Το Γ ραφείο Οικονομικής Επιθεώρησης 
ζ. Τη Γραμματεία. 

3. Διεύθυνση Προϋπολογισμού (ΔΙΠΥ). 

Η Διεύθυνση Προϋπολογισμού χειρίζεται θέματα σχετι¬ 
κά με τη σχεδίαση, την παρακολούθηση και εκτέλεση του 
προϋπολογισμού και του Προγράμματος Δημοσίων 
Επενδύσεων (ΠΔΕ) του Υπουργείου Εθνικής Άμυνας 
(ΥΠΕΘΑ),την παρακολούθηση και εκτέλεση κοινοτικών 
προγραμμάτων και το δημόσιο χρέος. 

Η Διεύθυνση αυτή αποτελείται από τα εξής τμήματα: 

I. Τμήμα Προϋπολογισμού ΥΠΕΘΑ 
Το Τμήμα αυτό: 

α. Επιμελείται της σύνταξης της εισήγησης προς το 
Συμβούλιο Άμυνας (ΣΑΜ) επί του προϋπολογισμού του 
ΥΠΕΘΑ και της έγκρισης αυτού και της υποβολής του στο 
Υπουργείο Οικονομικών. 

β. Παρακολουθεί την εκτέλεση του προϋπολογισμού 
του ΥΠΕΘΑ και τηρεί τα σχετικά στοιχεία. 

γ. Παρακολουθεί την εξέλιξη της πορείας των ειδικών 
λογαριασμών του ΥΠΕΘΑ. 

δ. Συντονίζει και προωθεί όλες τις ενέργειες των φορέ¬ 
ων του ΥΠΕΘΑ που συνεπάγονται μεταβολές του εκτε- 
λούμενου προϋπολογισμού τους (ενισχύσεις πιστώσεων, 
μεταφορές κ.λπ.). 

ε. Χειρίζεται θέματα σχετικά με το δημόσιο χρέος, 
στ. Ασχολείται με θέματα κοστολόγησης δαπανών, με¬ 
λετά και εισηγείται σχετικά με τις μεθόδους και τις διαδι¬ 
κασίες κοστολόγησης. 

II. Τμήμα ΠΔΕ - Εθνικών και Διεθνών Προγραμμάτων 
Το Τμήμα αυτό: 

α. Καταρτίζει τα Προγράμματα Δημοσίων Επενδύσεων 
(ΠΔΕ) του ΥΠ ΕΘΑ με βάση τις απαιτήσεις των φορέων του. 
β. Παρακολουθεί την εκτέλεση του ΠΔΕ. 
γ. Εισηγείται τη συμμετοχή του ΥΠΕΘΑ σε εθνικά και 
διεθνή προγράμματα και παρακολουθεί την πορεία εξέλι¬ 
ξής τους. 

III. Τμήμα Προϋπολογισμού Γενικής Γραμματείας. 

Το Τμήμα αυτό: 

α. Καταρτίζει τον προϋπολογισμό της Γ ενικής Γ ραμμα- 
τείας. 

β. Παρακολουθεί την πορεία της εκτέλεσης του προϋ¬ 
πολογισμού της Γενικής Γραμματείας. 

γ. Μεριμνά για τις μεταβολές του εν λόγω Προϋπολογι¬ 
σμού με βάση τις σχετικές προτάσεις. 

4. Διεύθυνση Οικονομικού (ΔΟΙ) 

Η Διεύθυνση αυτή χειρίζεται θέματα παροχών, συντά¬ 
ξεων, λοιπής οικονομικής μέριμνας και λογιστικού των 
Ενόπλων Δυνάμεων και εκτελεί τον Προϋπολογισμό της 
Γ ενικής Γ ραμματείας. 

Η Διεύθυνση αυτή αποτελείται από τα εξής τμήματα: 

I. Τμήμα Παροχών 
Το Τμήμα αυτό: 

α. Μελετά και εισηγείται επί θεμάτων παροχών και συ¬ 
ντάξεων του στρατιωτικού και πολιτικού προσωπικού του 
ΥΠΕΘΑ. 

β. Καταρτίζει και προωθεί τα σχετικά σχέδια νόμων και 
κανονιστικών πράξεων. 

II. Τμήμα Οικονομικής Μέριμνας και Νομικών Προσώπων. 


Το Τμήμα αυτό: 

α. Μελετά και εισηγείται επί όλων των οικονομικών θε¬ 
μάτων διακλαδικού χαρακτήρα, πλην αυτών που αφο¬ 
ρούν παροχές και συντάξεις και καταρτίζει και προωθείτο 
σχετικά σχέδια νόμων και κανονιστικών πράξεων. 

β. Καταρτίζει και προωθεί σχέδια νόμων και κανονιστι¬ 
κών πράξεων που αφορούν πάσης φύσεως θέματα δια- 
κλαδικού χαρακτήρα των εποπτευόμενων από το ΥΠΕΘΑ 
Νομικών Προσώπων. 

III. Τμήμα Ελέγχου και Καταλογισμού Δαπανών 

Το Τμήμα αυτό: 

α. Ασκεί τον προληπτικό έλεγχο των δαπανών της Γ ενι¬ 
κής Γ ραμματείας καθώς και των δαπανών των άλλων φο¬ 
ρέων του Υπουργείου, που εγκρίνονται από τον Υπουργό 
και τους Υφυπουργούς Εθνικής Άμυνας. 

β. Ελέγχει τεχνικοοικονομικά τις δαπάνες πάσης φύσε¬ 
ως της Γενικής Γ ραμματείας και εισηγείται τον καταλογι¬ 
σμό τους. 

γ. Προελέγχει τις δαπάνες οδοιπορικών εξόδων του 
προσωπικού που καλύπτει η Γ ενική Γ ραμματεία. 

IV. Τμήμα Εκτέλεσης Προϋπολογισμού Γ.Γ 

Το Τμήμα αυτό: 

α. Εισηγείται την έκδοση διαταγών διάθεσης πιστώσε¬ 
ων και έγκρισης δαπανών σε βάρος του προϋπολογισμού 
της Γενικής Γραμματείας και παρακολουθεί την πορεία 
απορρόφησης των πιστώσεων αυτών. 

β. Ενεργεί για τις αναγκαίες αναθεωρήσεις και μεταφο¬ 
ρές πιστώσεων του προϋπολογισμού της Γενικής Γραμ¬ 
ματείας. 

V. Γ ραφείο Ε.Ο.Δ. 

Διαχειρίζεται το κονδύλιο ειδικών εξόδων της Γ ενικής 
Γ ραμματείας σύμφωνα με την ισχύουσα διαδικασία. 

5. Διεύθυνση Προσωπικού και Διοικητικής Μέριμνας 
(ΔΠ&ΔΜ) 

Η Διεύθυνση Προσωπικού και Διοικητικής Μέριμνας χει¬ 
ρίζεται όλα τα θέματα του Στρατιωτικού και πολιτικού 
προσωπικού της Γ ενικής Γ ραμματείας Οικονομικού Σχε- 
διασμού και Αμυντικών Επενδύσεων καθώς και τα θέματα 
Διοικητικής Μέριμνας αυτής. 

Η Διεύθυνση αυτή αποτελείται από τα εξής τμήματα: 

I. Τμήμα Στρατιωτικού Προσωπικού 

Χειρίζεται τα πάσης φύσεως διοικητικά θέματα του 
στρατιωτικού προσωπικού της Γ ενικής Γ ραμματείας. 

II. Τμήμα Πολιτικού Προσωπικού 

Χειρίζεται τα πάσης φύσεως διοικητικά θέματα του πο¬ 
λιτικού προσωπικού της Γενικής Γ ραμματείας. 

III. Τμήμα Ασφαλείας 

Είναι αρμόδιο για θέματα ασφαλείας προσωπικού, μέ¬ 
σων και εγκαταστάσεων της Γ ενικής Γ ραμματείας. 

IV. Τμήμα Διοικητικής Μέριμνας 

Είναι αρμόδιο για την Διοικητική Μέριμνα της Γ ενικής 
Γ ραμματείας. 

V. Γ ραφείο Χρηματικού 

Η Υπηρεσία αυτή είναι αρμόδια για την πληρωμή και 
απόδοση πάσης φύσεως δαπανών εκτός από τα απόρρη¬ 
τα κονδύλια. 

6. Αυτοτελές Γ ραφείο Οικονομικής Επιθεώρησης 

Το Γραφείο Οικονομικής Επιθεώρησης είναι αρμόδιο, 
ύστερα από ειδική διαταγή που εκδίδεται κάθε φορά, για 
την πραγματοποίηση εκτάκτων μη προγραμματισμένων 
οικονομικών επιθεωρήσεων, σχετικά με τη κανονική λει¬ 
τουργία οποιοσδήποτε διαχείρισης των Ενόπλων Δυνάμε¬ 
ων καθώς και ειδικών επιθεωρήσεων και ιδιαίτερα στα θέ¬ 
ματα εξοπλισμών και προγραμμάτων έρευνας. Οι επιθεω- 

ρήσεις αυτές πραγματοποιούνται επιπλέον και δεν έχουν 
σχέση με τους, κατά Γενικό Επιτελείο προβλεπόμενους, 
με βάση τις κείμενες διατάξεις, οικονομικούς ελέγχους και 
επιθεωρήσεις. Επίσης εισηγείται για θέματα βελτίωσης 
και συντονισμού του συστήματος λειτουργίας και ελέγχου 
των οικονομικών διαχειρίσεων των Ενόπλων Δυνάμεων. 

7. Γραμματεία ΓΔΟΣ 

Στη ΓΔΟΣ λειτουργεί Γ ραμματεία για την γραφειοτεχνι- 
κή υποστήριξη των διευθύνσεώντης και την διεκπεραίω¬ 
ση της αλληλογραφίας της σύμφωνα με τους ισχύοντες 
κανονισμούς. 

Άρθρο 4 

Αρμοδιότητες και Διάρθρωση της ΓΔΑΕ 

1. Η ΓΔΑΕ είναι αρμόδια για την υλοποίηση εξοπλιστι- 
κών προγραμμάτων κυρίου και λοιπού υλικού, για την 
αξιολόγηση και κατάρτιση των συμβάσεων των Αντισταθ¬ 
μιστικών Ωφελημάτων (ΑΩ), καθώς και για τη διασφάλιση 
της ποιότητας του κυρίου και λοιπού υλικού και τον έλεγ¬ 
χο του κόστους αυτού. 

2. Η Γενική Διεύθυνση Αμυντικών Επενδύσεων αποτε- 
λείται από: 

α. Το Γ ενικό Διευθυντή 
β. Τον Αναπληρωτή Γ ενικό Διευθυντή 
γ. Την Διεύθυνση Κύριου Εξοπλισμού 
δ. Την Διεύθυνση Λοιπού Εξοπλισμού 
ε. Την Διεύθυνση Παρακολούθησης Συμβάσεων και 
Διασφάλισης Ποιότητας 
στ. Την Γ ραμματεία. 

3. Διεύθυνση Κύριου Εξοπλισμού (ΔΙΚΕ) 

Η ΔΙΚΕ, με βάση τα εγκεκριμένα εξοπλιστικά προγράμ¬ 
ματα του κυρίου υλικού, τις επιχειρησιακές απαιτήσεις 
και τις λεπτομερείς προδιαγραφές επιδόσεων και λοιπών 
απαιτήσεων που συντάσσονται από τα Γενικά Επιτελεία, 
εισηγείται τον τρόπο υλοποίησης των εξοπλιστικών προ¬ 
γραμμάτων κύριου υλικού. Συντάσσει τις σχετικές διακη¬ 
ρύξεις και προκηρύσσει τους διαγωνισμούς μετά από συ¬ 
νεργασία με τις υπόλοιπες διευθύνσεις της Γενικής Γ ραμ- 
ματείας και τα Γ ενικά Επιτελεία. Μετά την αξιολόγηση 
των προσφορών στην οποία μετέχει και το αρμόδιο Γενι¬ 
κό Επιτελείο, εισηγείται την κατακύρωση και καταρτίζει 
τις σχετικές συμβάσεις. Επίσης αξιολογεί τα ΑΩ που 
απορρέουν από τα εξοπλιστικά προγράμματα κύριου υλι¬ 
κού και καταρτίζει τις σχετικές συμβάσεις. 

Η Διεύθυνση αυτή αποτελείται από τα εξής τμήματα: 

I. Τμήμα Οπλικών Συστημάτων, Πυρομαχικών, Οχημά¬ 
των Αρμάτων. 

Το Τμήμα αυτό: 

α. Χειρίζεται θέματα σχετικά με την υλοποίηση εξοπλι- 
στικών προγραμμάτων που αφορούν οπλικά συστήματα, 
πυρομαχικά, οχήματα και άρματα όλων των κλάδων των 
Ενόπλων Δυνάμεων και εισηγείται τον τρόπο και την πηγή 
προμήθειας αυτών. 

β. Μεριμνά για την προπαρασκευή των, σχετικών με τα 
παραπάνω εξοπλιστικά προγράμματα, διακηρύξεων και 
διαγωνισμών ή την απευθείας ανάθεση, όπου αυτό προ- 
βλέπεται, και την συγκρότηση των σχετικών επιτροπών. 

γ. Μεριμνά για την αξιολόγηση των προσφορών από τις 
αρμόδιες επιτροπές και την υποβολή του φακέλου της 
προμήθειας στην Κεντρική Γνωμοδοτική Επιτροπή Προ¬ 
μηθειών (ΚΓΕΠ), όπου αυτό προβλέπεται. 

δ. Μεριμνά για την συγκρότηση επιτροπών διαπραγμα¬ 
τεύσεων για την βελτίωση των όρων της προμήθειας, 
όπου αυτό προβλέπεται, αξιολογείτο αποτελέσματα των 


διαπραγματεύσεων, εισηγείται σχέδιο της κατακυρωτι- 
κής απόφασης και ενεργεί για την δέσμευση της αντί¬ 
στοιχης πίστωσης. 

II. Τμήμα Πλοίων,Υποβρυχίων και Οργάνων 
Το Τμήμα αυτό: 

α. Χειρίζεται θέματα σχετικά με την υλοποίηση εξοπλι- 
στικών προγραμμάτων που αφορούν σκάφη θαλάσσης, 
υποβρύχια και τα όργανα αυτών, όλων των κλάδων των 
Ενόπλων Δυνάμεων και εισηγείται τον τρόπο και την πηγή 
προμήθειας αυτών. 

β. Μεριμνά για την προπαρασκευή των, σχετικών με τα 
παραπάνω εξοπλιστικά προγράμματα, διακηρύξεων και 
διαγωνισμών ή την απευθείας ανάθεση, όπου αυτό προ- 
βλέπεται, και την συγκρότηση των σχετικών επιτροπών. 

γ. Μεριμνά για την αξιολόγηση των προσφορών από τις 
αρμόδιες επιτροπές και την υποβολή του φακέλου της 
προμήθειας στην Κεντρική Γνωμοδοτική Επιτροπή Προ¬ 
μηθειών (ΚΓΕΠ), όπου αυτό προβλέπεται. 

δ. Μεριμνά για την συγκρότηση επιτροπών διαπραγμα¬ 
τεύσεων για την βελτίωση των όρων της προμήθειας, 
όπου αυτό προβλέπεται, αξιολογείτο αποτελέσματα των 
διαπραγματεύσεων, εισηγείται σχέδιο της κατακυρωτι- 
κής απόφασης και ενεργεί για την δέσμευση της αντί¬ 
στοιχης πίστωσης. 

III. Τμήμα Αεροσκαφών και Οργάνων Αεροπλοΐας 
Το Τμήμα αυτό: 

α. Χειρίζεται θέματα σχετικά με την υλοποίηση εξοπλιστι- 
κών προγραμμάτων που αφορούν αεροσκάφη και όργανα 
αεροπλοΐας όλων των κλάδων των Ενόπλων Δυνάμεων και 
εισηγείται τον τρόπο και την πηγή προμήθειας αυτών. 

β. Μεριμνά για την προπαρασκευή των, σχετικών με τα 
παραπάνω εξοπλιστικά προγράμματα, διακηρύξεων και 
διαγωνισμών ή την απευθείας ανάθεση, όπου αυτό προ- 
βλέπεται, και την συγκρότηση των σχετικών επιτροπών. 

γ. Μεριμνά για την αξιολόγηση των προσφορών από τις 
αρμόδιες επιτροπές και την υποβολή του φακέλου της 
προμήθειας στην Κεντρική Γνωμοδοτική Επιτροπή Προ¬ 
μηθειών (ΚΓΕΠ), όπου αυτό προβλέπεται. 

δ. Μεριμνά για την συγκρότηση επιτροπών διαπραγμα¬ 
τεύσεων για την βελτίωση των όρων της προμήθειας, 
όπου αυτό προβλέπεται, αξιολογείτο αποτελέσματα των 
διαπραγματεύσεων, εισηγείται σχέδιο της κατακυρωτι- 
κής απόφασης και ενεργεί για την δέσμευση της αντί¬ 
στοιχης πίστωσης. 

IV. Τμήμα Επικοινωνιών Διοικήσεως Ελέγχου και Ηλε¬ 
κτρονικής Πληροφορικής 

Το Τμήμα αυτό: 

α. Χειρίζεται θέματα σχετικά με την υλοποίηση εξοπλι- 
στικών προγραμμάτων που αφορούν τις επικοινωνίες δι- 
οικήσεως ελέγχου και ηλεκτρονικής πληροφορικής όλων 
των κλάδων των Ενόπλων Δυνάμεων και εισηγείται τον 
τρόπο και την πηγή προμήθειας αυτών. 

β. Μεριμνά για την προπαρασκευή των, σχετικών με τα 
παραπάνω εξοπλιστικά προγράμματα, διακηρύξεων και 
διαγωνισμών ή την απευθείας ανάθεση, όπου αυτό προ- 
βλέπεται, και την συγκρότηση των σχετικών επιτροπών. 

γ. Μεριμνά για την αξιολόγηση των προσφορών από τις 
αρμόδιες επιτροπές και την υποβολή του φακέλου της 
προμήθειας στην Κεντρική Γνωμοδοτική Επιτροπή Προ¬ 
μηθειών (ΚΓΕΠ), όπου αυτό προβλέπεται. 

δ. Μεριμνά για την συγκρότηση επιτροπών διαπραγμα¬ 
τεύσεων για την βελτίωση των όρων της προμήθειας, 
όπου αυτό προβλέπεται, αξιολογείτο αποτελέσματα των 
διαπραγματεύσεων, εισηγείται σχέδιο της κατακυρωτι- 

κής απόφασης και ενεργεί για την δέσμευση της αντί¬ 
στοιχης πίστωσης. 

V. Τμήμα Κατάρτισης Κυρίων Συμβάσεων. 

Το Τμήμα αυτό μεριμνά για την κατάρτιση και την υπο¬ 
γραφή των σχεδίων συμβάσεων προμηθειών του παρα¬ 
πάνω υλικού. 

VI .Τμήμα Αξιολόγησης και Κατάρτισης Συμβάσεων Α. Ω. 
Το Τμήμα αυτό: 

α. Μεριμνά για τη συγκρότηση επιτροπών αξιολόγησης 
των ΑΩ και λαμβάνοντας υπόψη τις εκθέσεις των επιτρο¬ 
πών αυτών, υποβάλει τη σχετική εισήγηση. 

β. Μεριμνά για τη συγκρότηση επιτροπών διαπραγμα¬ 
τεύσεων των όρων των σχετικών με τα ΑΩ συμβάσεων, 
αξιολογεί τα αποτελέσματα των διαπραγματεύσεων αυ¬ 
τών, συντάσσει σχέδιο συμβάσεων και εισηγείταιτην υπο¬ 
γραφή τους. 

4. Διεύθυνση Λοιπού Εξοπλισμού (ΔΙΛΕ) 

Η ΔΙΛΕ είναι αρμόδια για το συντονισμό των προμηθει¬ 
ών λοιπού υλικού των Ενόπλων Δυνάμεων και την ανάθε¬ 
ση και υλοποίηση της προμήθειας ομοειδούς υλικού σε 
ένα Γενικό Επιτελείο. 

Η Διεύθυνση αυτή αποτελείται από τα εξής Τμήματα: 

I. Τμήμα Κοινών Προμηθειών 

Το τμήμα αυτό είναι αρμόδιο για τις προμήθειες ομοει- 
δών υλικώντων Κλάδωντων Ενόπλων Δυνάμεων, τις οποί¬ 
ες αναθέτει για εκτέλεση σε ένα από τα Γ ενικά Επιτελεία. 

II. Τμήμα Τυποποίησης - Προδιαγραφών 
Το τμήμα αυτό: 

α. Χειρίζεται θέματα τυποποίησης σε συνεργασία με 
όλους τους φορείς τυποποίησης (στρατιωτικούς και μη). 

β. Συντονίζει τις δραστηριότητες τυποποίησης των επι¬ 
τροπών που υπάγονται στη Σύνοδο Διευθυντών Εθνικών 
Εξοπλισμών (οοπϊθγθποθ οί ΝεΙίοηαΙ ΑππεπιοπΙε ΩίΓΘΟΙΟΓδ 
-ΩΝΑΩ) του ΝΑΤΟ. 

γ. Συνεργάζεται με τους κλάδους των Ενόπλων Δυνά¬ 
μεων για εντοπισμό ομοειδών κατηγοριών υλικών και σύ¬ 
νταξη ενοποιημένων προδιαγραφών (ΠΕΔ) με βάση τα 
Εθνικά και Διεθνή πρότυπα. 

δ. Μεριμνά για την έκδοση καταλόγων προδιαγραφών 
κατά κλάδο των Ενόπλων Δυνάμεων ως και των ενοποιη¬ 
μένων προδιαγραφών (ΠΕΔ). 

III. Τμήμα Κωδικοποίησης 
Το τμήμα αυτό: 

α. Είναι αρμόδιο για την Κωδικοποίηση Αμυντικού Υλι¬ 
κού (ΝΒΟ) σε Εθνικό Επίπεδο. 

β. Παρακολουθεί τις εξελίξεις του συστήματος κωδικο¬ 
ποίησης υλικών σύμφωνα με τις οδηγίες του ΝΑΤΟ (Ν30) 
και συμμετέχει στις συσκέψεις της ΑΟ/135. 

γ. Συντονίζει τις δραστηριότητες των Αρχικών Υπηρε¬ 
σιών Κωδικοποίησης Υλικών (ΑΥΚΥ). 

δ. Είναι αρμόδιο για την σωστή εφαρμογή του συστή¬ 
ματος κωδικοποίησης, σύμφωνα με το εγχειρίδιο του ΝΑ¬ 
ΤΟ ΑοοάΡ-1. 

5. Διεύθυνση Παρακολούθησης Συμβάσεων και Δια¬ 
σφάλισης Ποιότητας (ΔΠΣ & ΔΠ) 

Είναι αρμόδια για την παρακολούθηση των συμβάσεων 
Κυρίου και Λοιπού Υλικού μετά την υπογραφή τους και μέ- 
χριτηςολοκληρώσεώςτουςκαιγιατον καθορισμό καιτην 
εφαρμογή των μεθόδων και διαδικασιών σχετικά με τη 
διασφάλιση της ποιότητας των αμυντικών υλικών και την 
εκτέλεση, σε συνεργασία με τα Γενικά Επιτελεία, των επι¬ 
χειρησιακών δοκιμών των εξοπλισμών ξένης και εγχώ¬ 
ριας παραγωγής. 

Η Διεύθυνση αυτή αποτελείται από τα εξής τμήματα: 


I. Τμήμα Παρακολούθησης Συμβάσεων Κύριου Υλικού 
Το τμήμα αυτό παρακολουθεί, σε συνεργασία μετά Γε¬ 
νικά Επιτελεία και τις λοιπές Διευθύνσεις της Γ ενικής 
Γραμματείας, την εκτέλεση των συμβάσεων και ιδιαίτερα 
τις παραλαβές, την πραγματοποίηση των πληρωμών και 
τις επιχειρησιακές δοκιμές των συστημάτων εξοπλισμού. 

II. Τμήμα Ελέγχου Τιμών - Κόστους 
Το τμήμα αυτό: 

α. Προτείνει τις διαδικασίες ελέγχου τιμών και κόστους, 
β. Εφαρμόζει τις διαδικασίες ελέγχου τιμών και κό¬ 
στους κατά τηνεκτέλεση των συμβάσεων προμήθειας κύ¬ 
ριου και λοιπού υλικού. 

γ. Υπολογίζει την Ελληνική Προστιθέμενη Αξία για τα 
υλικά εγχωρίου παραγωγής. 

δ. Συνεργάζεται με φορείς και επιχειρήσεις για θέματα 
αρμοδιότητός του και εκπονεί τεχνοοικονομικές μελέτες 
επί του αντικειμένου του. 

III. Τμήμα Πολιτικής για την Ποιότητα 
Το τμήμα αυτό: 

α. Μελετά και εισηγείται σχετικά με τις μεθόδους και 
διαδικασίες στα θέματα διασφάλισης της ποιότητας. 

β. Συνεργάζεται για θέματα διασφάλισης ποιότητας με 
εθνικούς και διεθνείς οργανισμούς και φορείς. 

γ. Συγκεντρώνει στοιχεία για τις διαδικασίες που ακο¬ 
λουθούνται και για τις μεθόδους που εφαρμόζονται με 
σκοπό την εκτέλεση ελέγχου ποιότητας υψηλού βαθμού 
αξιοπιστίας. 

δ. Συντάσσει το παράρτημα «Διαδικασίες και μέθοδοι 
ελέγχου ποιότητας», το οποίο ενσωματώνεται στις συμ¬ 
βάσεις προμήθειας υλικού. 

IV. Τμήμα Εποπτείας - Πιστοποίησης Ποιότητας 
Το τμήμα αυτό: 

α. Ελέγχει την ποιότητα του αμυντικού υλικού, μεριμνά 
για την συγκρότηση Ομάδων Ελέγχου Ποιότητας (ΟΕΠ) 
και Ομάδων Άσκησης Εποπτείας (ΟΑΕ) και παρακολουθεί 
τις συμβάσεις από πλευράς ποιότητας. 

β. Παρακολουθεί την εφαρμογή των προγραμμάτων 
ποιότητας. 

γ. Μεριμνά για την εφαρμογή των διαδικασιών πιστο¬ 
ποίησης ποιότητος στα νέα αμυντικά προϊόντα, βιομηχα¬ 
νικά πρότυπα και οδηγό μερίδας. 

V. Τμήμα Οργάνωσης και Συντονισμού Κέντρων Ελέγ¬ 
χου Ποιότητας και Κλιμακίων 

Το τμήμα αυτό μεριμνά για την οργάνωση και το συντο¬ 
νισμό Κέντρων Ελέγχου Ποιότητας (ΚΕΠ) και Κλιμακίων 
μεικτών ομάδων ελέγχου ποιότητας (ΜΟΕΠ), κατευθύνει 
και ελέγχει το έργο τους. 

6. Γραμματεία ΓΔΑΕ 

Στη ΓΔΑΕ λειτουργεί Γ ραμματεία για την γραφειοτεχνι- 
κή υποστήριξη των διευθύνσεών της και την διεκπεραίω¬ 
ση της αλληλογραφίας της σύμφωνα με τους ισχύοντες 
κανονισμούς. 

Άρθρο 5 

Αρμοδιότητες και Διάρθρωση της ΓΔΑΒΕ 

1. Η Γενική Διεύθυνση Αμυντικής Βιομηχανίας και 
Έρευνας (ΓΔΑΒΕ) είναι αρμόδια για θέματα σχετικά με 
την έρευνα και ανάπτυξη της αμυντικής τεχνολογίας κα¬ 
θώς και την αμυντική βιομηχανία. 

2. Η ΓΔΑΒΕ αποτελείται από: 
α. Το Γενικό Διευθυντή 

β. Τον Αναπληρωτή Γενικό Διευθυντή 
γ. Τη Διεύθυνση Αμυντική Βιομηχανίας 
δ. Τη Διεύθυνση Έρευνας 

ε. Γραφείο Ειδικών Εμπειρογνωμόνων 
στ. Τη Γραμματεία 

3. Διεύθυνση Αμυντικής Βιομηχανίας (ΔΑΒ) 

Η Διεύθυνση Αμυντικής Βιομηχανίας χειρίζεται θέματα 
αμυντικών βιομηχανιών, συμπαραγωγών, προτύπων και 
αντισταθμιστικών ωφελημάτων. 

Η Διεύθυνση αυτή αποτελείται από τα εξής τμήματα: 

I. Τμήμα Αμυντικής Βιομηχανίας 
Το Τμήμα αυτό: 

α. Καταγράφει, παρακολουθεί και μελετά τις δυνατότη¬ 
τες της εγχώριας παραγωγής αμυντικού υλικού. 

β. Εποπτεύει τις κρατικές αμυντικές βιομηχανίες και με¬ 
ριμνά για την ανάπτυξη και το συντονισμό αυτών. 

γ. Αξιολογεί τις δυνατότητες των βιομηχανιών αμυντι¬ 
κού υλικού του ιδιωτικού τομέα. 

δ. Τηρεί το Μητρώο Ελλήνων Κατασκευαστών Αμυντι¬ 
κού Υλικού. 

II. Τμήμα Αμυντικής Βιομηχανικής Πολιτικής 
Το Τμήμα αυτό: 

α. Χειρίζεται θέματα συμπαραγωγής αμυντικού υλικού, 
β. Είναι αρμόδιο για τον καθορισμό της Ελληνικής Προ- 
στιθεμένης Αξίας των αμυντικών υλικών, 
γ. Αξιολογεί τα αμυντικά βιομηχανικά πρότυπα, 
δ. Παρακολουθεί θέματα σχετικά με την αμυντική βιο¬ 
μηχανική συνεργασία με άλλες χώρες. 

ε. Χειρίζεται θέματα αμυντικής βιομηχανικής ασφάλει¬ 
ας. 

III. Τμήμα Αντισταθμιστικών Ωφελημάτων και Συμπαρα¬ 
γωγών 

Το Τμήμα αυτό: 

α. Μελετά τα σχετικά με τα ΑΩ και τις συμπαραγωγές 
αμυντικού υλικού θέματα και προτείνει το περιεχόμενο 
και τους όρους των διακηρύξεων που αφορούν σε αυτά. 

β. Συντονίζει τις αμυντικές βιομηχανίες για την υλοποί¬ 
ηση των συμβάσεων συμπαραγωγών και ΑΩ. 
γ. Παρακολουθεί την εκτέλεση των συμβάσεων των ΑΩ. 

4. Διεύθυνση Έρευνας (ΔΕ) 

Η Διεύθυνση Έρευνας είναι αρμόδια για θέματα που 
αφορούν την ανάπτυξη της αμυντικής έρευνας και τεχνο¬ 
λογίας, τον προγραμματισμό τους και τον συντονισμό 
των εμπλεκομένων με τα παραπάνω θέματα φορέων. 

Η Διεύθυνση αυτή αποτελείται από τα εξής τμήματα: 

I. Τμήμα Συντονισμού - Προγραμματισμού 
Το Τμήμα αυτό: 

α. Είναι αρμόδιο για τον συντονισμό επί θεμάτων ανά¬ 
πτυξης της αμυντικής έρευνας και τεχνολογίας. 

β. Επεξεργάζεται, αξιολογεί και αναλύει τα αποτελέ¬ 
σματα των ερευνητικών προγραμμάτων σε σχέση με τις 
δυνατότητες ένταξής τους στην παραγωγική διαδικασία 
και υποβάλλει τις σχετικές προτάσεις. 

γ. Συντάσσει εκθέσεις, απολογισμούς και τηρεί κατα¬ 
στάσεις με τα στοιχεία των ερευνητικών προγραμμάτων. 

δ. Παρακολουθεί θέματα που αφορούν στο Κέντρο 
Έρευνας Τεχνολογίας Εθνικής Άμυνας (ΚΕΤΕΘΑ). 

II. Τμήμα Ερευνητικών Προγραμμάτων 
Το Τμήμα αυτό: 

α. Μεριμνά για την υποβολή προτάσεων αμυντικών 
ερευνητικών προγραμμάτων. 

β. Αξιολογεί τις προτάσεις που υποβάλλονται και ειση- 
γείταιτην ανάθεση ή μη του προγράμματος. 

γ. Παρακολουθεί την υλοποίηση των εγκεκριμένων 
προγραμμάτων. 

III. Τμήμα Διεθνούς Επιστημονικής και Τεχνολογικής Συ¬ 
νεργασίας. 


Το Τμήμα αυτό: 

α. Χειρίζεται θέματα σχετικά με τη τεχνολογική συνερ¬ 
γασία του ΥΠΕΘΑ με ελληνικούς και ξένους φορείς έρευ¬ 
νας και τεχνολογίας και με Διεθνείς Οργανισμούς, με βά¬ 
ση τις Διακρατικές Συνεργασίες. 

β. Χειρίζεται τα θέματα συνεργασίας των ερευνητικών 
φορέων της χώρας με αντίστοιχους της \Α/ΕΑΟ και της 
ΕΈ. για συγκεκριμένα ερευνητικά προγράμματα αμυντι¬ 
κής τεχνολογίας. 

γ. Χειρίζεται τα θέματα συνεργασίας των ερευνητικών 
φορέων της χώρας με αντίστοιχους του ΝΑΤΟ για ερευ¬ 
νητικά προγράμματα αμυντικής τεχνολογίας. 

5. Γ ραφείο Ειδικών Εμπειρογνωμόνων 

Το γραφείο αυτό είναι αρμόδιο για τη μελέτη θεμάτων 
που απαιτούν ειδικές γνώσεις και ανατίθενται σ’ αυτό από 
το Γ ενικό Διευθυντή. 

6. Γ ραμματεία ΓΔΑΒΕ 

Στη ΓΔΑΒΕ λειτουργεί Γ ραμματεία για τη γραφειοτεχνι- 
κή υποστήριξη των διευθύνσεών της και την διεκπεραίω¬ 
ση της αλληλογραφίας της, σύμφωνα με τους ισχύοντες 
κανονισμούς. 

Άρθρο 6 

Αρμοδιότητες και Διάρθρωση της ΔΔΔΣ 

1. Η Διεύθυνση αυτή υπάγεται απευθείας στο Γενικό 
Γραμματέα, χειρίζεται θέματα δημοσίων και διεθνών σχέ¬ 
σεων και συνεργασιών της χώρας στον τομέα των εξοπλι¬ 
σμών και μερινά για την εφαρμογή της σχετικής πολιτικής 
του Υπουργείου Εθνικής Άμυνας. 

2. Η Διεύθυνση αυτή αποτελείται από: 

α. Τμήμα Διεθνούς Συνεργασίας - Προγραμμάτων, 
β. Τμήμα Διεθνών Βιομηχανικών Συνεργασιών 
γ. Τμήμα Προβολής Εξαγωγών και Ελέγχου Διακίνησης 
δ. Τμήμα Δημοσίων Σχέσεων 
ε. Γ ραμματεία 

I. Τμήμα Διεθνούς Συνεργασίας Προγραμμάτων 
Είναι αρμόδιο να χειρίζεται θέματα σχετικά με τη συ¬ 
νεργασία σε θέματα εξοπλισμών με Διεθνείς Οργανι¬ 
σμούς ή Επιτροπές, όπως η Διάσκεψη Διευθυντών Εθνι¬ 
κών Εξοπλισμών, Ομάδες Εξοπλισμών Στρατού, Ναυτι¬ 
κού, Αεροπορίας του ΝΑΤΟ, η Δυτικοευρωπαϊκή Ομάδα 
Εξοπλισμών ή επιτροπές παρόμοιας φύσης. 

II. Τμήμα Διεθνών Βιομηχανικών Συνεργασιών 

Είναι αρμόδιο για την εκτέλεση διαπραγματεύσεων και 
σύναψη συμφωνιών (ΜΟυ, ερΓθθπίθηΙε κ. λπ.) με ξένες 
κυβερνήσεις ή εταιρίες καθώς και με την απόκτηση τε¬ 
χνολογίας και τεχνογνωσίας από πηγές του εξωτερικού. 

III. Τμήμα Προβολής Εξαγωγών και Ελέγχου Διακίνησης 
Είναι αρμόδιο για την προώθηση των εξαγωγών αμυντι¬ 
κού υλικού, τον έλεγχο διακίνησης αμυντικού υλικού και 
υλικών διπλής χρήσης (εισαγωγές, επανεισαγωγές, μετα¬ 
φορές, διαμετακομίσεις, εξαγωγές, επανειξαγωγές) κα¬ 
θώς και για τα απαιτούμενα τη διακίνηση πιστοποιητικά. 

IV. Τμήμα Δημοσίων Σχέσεων 

Χειρίζεται όλα τα θέματα δημοσίων σχέσεων της Γενι¬ 
κής Γραμματείας σε διεθνές και εθνικό επίπεδο. 

V. Γ ραμματεία 

Είναι υπεύθυνη για την γραφειοτεχνική υποστήριξη και 
την διεκπεραίωση της αλληλογραφίας της σύμφωνα με 
τους ισχύοντες κανονισμούς. 

Άρθρο 7 

Γ ραφείο Γ ενικού Γ ραμματέα 
Το Γραφείο του Γενικού Γραμματέα επικουρεί τον Γένι- 

κό Γραμματέα στην άσκηση των καθηκόντων του. Έχει 
την επιμέλεια της αλληλογραφίας του και οργανώνει την 
επικοινωνία του με τις Υπηρεσίες και το κοινό. 

Άρθρο 8 

Γραφείο Εσωτερικού Ελέγχου 

Το Γραφείο Εσωτερικού Ελέγχου ελέγχει τη νομιμότη¬ 
τα των διαδικασιών που εμπίπτουν στις αρμοδιότητες των 
Γ ενικών Διευθύνσεων και Διευθύνσεωντης Γενικής Γ ραμ- 
ματείας. 

Άρθρο 9 

Γ ραφείο Πληροφορικής 

Το Γ ραφείο αυτό παρέχει στη Γ ενική Γ ραμματείατην ανα¬ 
γκαία για τη λειτουργία της μηχανογραφική υποστήριξη. 

Άρθρο 10 

Γ ραφείο Νομικής Υποστήριξης 

Το Γραφείο αυτό παρέχει στη Γενική Γραμματεία την 
αναγκαία νομική υποστήριξη. 

ΚΕΦΑΆΑΙΟ Β' 

ΘΕΜΑΤΑ ΠΡΟΣΩΠΙΚΟΥ ΓΕΝΙΚΗΣ ΓΡΑΜΜΑΤΕΙΑΣ 

Άρθρο 11 

θέσεις Προσωπικού Γ ενικής Γ ραμματείας 

1. Για τη στελέχωση της Γ ενικής Γ ραμματείας καταρ- 
γούνται οι θέσεις που έχουν συσταθεί (α) με τη διάταξη 
του άρθρου 3 παρ. 6 του ΠΔ 438/95 (ΦΕΚ Α' 254/95), (β) 
από τις θέσεις που έχουν συσταθεί με τη διάταξη του άρ¬ 
θρου 3 παρ. 6 του ΠΔ 157/98 (ΦΕΚ Α' 120/98) έντεκα (11) 
θέσεις πολιτικού προσωπικού και έντεκα (11) θέσεις 
στρατιωτικού προσωπικού και (γ) εκατόν μία (101) θέσεις 
στρατιωτικού προσωπικού από τα Γενικά Επιτελεία και 
συνιστώνται στη Γενική Γραμματεία οι παρακάτω θέσεις: 

Α. Στρατιωτικό Προσωπικό: 
α. Ανώτατοι: θέσεις δεκατρείς (13) 
β. Ανώτεροι: θέσεις εκατόν δεκατέσσερις (114) 
γ. Κατώτεροι: Θέσεις είκοσι τέσσερις (24) 
δ. Υπαξιωματικοί: Θέσεις πενήντα (50) 

Β. Πολιτικό Προσωπικό: 

α. ΠΕ Μηχανικών: Θέσεις ογδόντα δύο (82) 

β. ΠΕΔιοικητικού-Οικονομικού: Θέσεις τριάντα τρεις (33) 

γ. ΠΕ Θετικών Επιστημών: Θέσεις δύο (2) 

δ. ΠΕ Μεταφραστών-Διερμηνέων: Θέσεις τέσσερις (4) 

ε. ΠΕ Πληροφορικής: Θέσεις τέσσερις (4) 

στ. ΠΕ Επιχειρησιακών Ερευνητών: Θέσεις τρεις (3) 

ζ. ΠΕ Κοινωνικών Επιστημών: Θέσεις δύο (2) 

η. ΤΕ Τεχνολογικών Εφαρμογών: Θέσεις δέκα (10) 

θ. ΤΕ Διοικητικού-Λογιστικού: Θέσεις τέσσερις (4) 

ι. ΤΕ Πληροφορικής: Θέσεις δύο (2) 

ια. ΔΕ Διοικητικών Γραμματέων: Θέσεις τριάντα (30) 

ιβ. ΔΕ Προσωπικού Η/Υ: Θέσεις τέσσερις (4) 

ιγ. ΔΕ Τεχνικού: Θέσεις ένδεκα (11) 

ιδ. ΔΕ Μεταφραστών Διερμηνέων: Θέση μία (1) 

ιε. ΥΕ Εργατών: Θέσεις πέντε (5) 

ιστ. ΥΕ Φυλάκων - Νυχτοφυλάκων: Θέσεις πέντε (5) 

ιζ. ΥΕ Επιμελητών: Θέσεις τρεις (3) 

Γ. Υπάλληλοι με σχέση εργασίας ιδιωτικού δικαίου 
(ΣΕΙΔ): 

α. Ειδικότητας χημικού: Θέση μία (1) 

β. Ειδικότητας μηχανολόγου - μηχανικού: Θέση μία (1) 

γ. Ειδικότητας οικονομικού: Θέση μία (1) 

2. Οι θέσεις των παραγράφων 1 και 2 του παρόντος κα- 


τανέμονται κατά υπηρεσιακή μονάδα σύμφωνα με τα ορι¬ 
ζόμενα στα επόμενα άρθρα. 

3. Το προσωπικό της Γενικής Γ ραμματείας απαιτείται να 
έχει τα ακόλουθα προσόντα. 

α. Στρατιωτικό Προσωπικό 

(1) Οι τοποθετημένοι στη Γενική Γραμματεία Αξιωματι¬ 
κοί, ανάλογα με το βαθμό τους, πρέπει να είναι απόφοιτοι 
Ανωτάτου Στρατιωτικού Εκπαιδευτικού Ιδρύματος και κα¬ 
τά προτίμηση απόφοιτοι της Σχολής Εθνικής Άμυνας ή 
της Ανωτάτης Σχολής Πολέμου του Κλάδου τους ή ισότι¬ 
μης Σχολής της αλλοδαπής. 

(2) Να γνωρίζουν σε ικανοποιητικό βαθμό μία από τις 
γλώσσες της Ευρωπαϊκής Ένωσης. 

(3) Να έχουν διετή (2) επιτελική προϋπηρεσία στο ΓΕΕ- 
ΘΑ ή στα Γ ενικά Επιτελεία (ΓΕ) των κλάδων τους. 

(4) Επίσης προτιμώνται οι κάτοχοι πτυχίου ΑΕΙ, ημεδα¬ 
πής ή ισοτίμου της αλλοδαπής ή Ανωτάτου Στρατιωτικού 
Εκπαιδευτικού Ιδρύματος. 

β. Πολιτικό Προσωπικό 

Πενταετή (5) προϋπηρεσία σε αντίστοιχη υπηρεσία του 
Υπουργείου Άμυνας ή πενταετή προϋπηρεσία σε νομικό 
πρόσωπο δημοσίου ή ιδιωτικού δικαίου ή στον ιδιωτικό 
τομέα, σχετική με το αντικείμενο της θέσης στην οποία θα 
τοποθετηθούν, ή σπουδές στο αντικείμενο της Διεύθυν¬ 
σης που πρόκειται να τοποθετηθούν. 

4. Ως Προϊστάμενοι των Διευθύνσεων, Τμημάτων και 
Αυτοτελών Γ ραφείων της Γ ενικής Γ ραμματείας τοποθε¬ 
τούνται Αξιωματικοί, ενενεργείαή μόνιμοι πολιτικοί υπάλ¬ 
ληλοι οι οποίοι απαιτείται να έχουν εξειδικευμένες γνώ¬ 
σεις στα αντικείμενα αρμοδιότητας της υπηρεσιακής μο¬ 
νάδας που προΐστανται. 

Άρθρο 12 
Προσωπικό ΓΔΟΣ 

1. Οι θέσεις του Στρατιωτικού προσωπικού της ΓΔΟΣ 
ορίζονται ως εξής: 

ΑΝΩΤΑΤΟΙ ΑΞΚΟΙ 

Ταξίαρχοι Οικονομικού ή αντίστοιχοι: Θέσεις δύο (2) 
Ταξίαρχος Ελεγκτικού: Θέση μία (1) 

Ταξίαρχος οποιουδήποτε Όπλου ή Σώματος ή αντίστοι¬ 
χος: Θέση μία (1) 

ΑΝΩΤΕΡΟΙ ΑΞΚΟΙ: 

Συνταγματάρχης οποιουδήποτε Όπλου ή Σώματος ή 
αντίστοιχος: Θέση μία (1) 

Αντισυνταγματάρχες Οικονομικού ή αντίστοιχοι: Θέ¬ 
σεις τέσσερις (4) 

Αντισυνταγματάρχης Ελεγκτικού: Θέση μία (1) 
Αντισυνταγματάρχες οποιουδήποτε Όπλου ή Σώματος 
ή αντίστοιχοι: Θέσεις πέντε (5) 

Ταγματάρχες Οικονομικού ή αντίστοιχοι: Θέσεις δύο (2) 
Ταγματάρχες οποιουδήποτε Όπλου ή Σώματος ή αντί¬ 
στοιχοι: Θέσεις πέντε (5) 

ΚΑΤΩΤΕΡΟΙ ΑΞΚΟΙ 

Κατώτεροι Αξκοί Οικονομικού ή αντίστοιχοι: Θέση μία (1) 
Κατώτεροι Αξκοί οποιουδήποτε Όπλου ή Σώματος ή 
αντίστοιχοι: Θέσεις τέσσερις (4) 

ΥΠΑΞΙΩΜΑΤΙΚΟΙ 

Οικονομικού ή αντίστοιχοι: Θέσεις τρεις (3) 
Οποιουδήποτε Όπλου ή Σώματος ή αντίστοιχοι: Θέσεις 
δεκαπέντε (15) 

2. Οι θέσεις του Πολιτικού προσωπικού της ΓΔΟΣ ορί¬ 
ζονται ως εξής: 

ΠΕ Μηχανικών: Θέση μία (1) 

ΠΕ Διοικητικού Οικονομικού: Θέσεις είκοσι (20) 

ΠΕ Επιχειρησιακών Ερευνητών: Θέσεις δύο (2) 

ΤΕ Διοικητικού - Λογιστικού: Θέση μία (1) 

ΤΕ Τεχνολογικών Εφαρμογών: Θέση μία (1) 

ΤΕ Πληροφορικής: Θέση μία (1) 

ΔΕ Διοικητικών Γραμματέων: Θέσεις δώδεκα (12) 

ΔΕ Προσωπικού Η/Υ: Θέση μία (1) 

ΔΕ Τεχνικού: Θέσεις τέσσερις (4) 

ΥΕ Επιμελητών: Θέσεις μία (1) 

ΣΕΙΔ Οικονομικού: Θέση μία (1) 

Άρθρο 13 
Προσωπικό ΓΔΑΕ 

1. Οι θέσεις του Στρατιωτικού προσωπικού της ΓΔΑΕ 
ορίζονται ως εξής: 

ΑΝΩΤΑΤΟΙ ΑΞΚΟΙ:Θέσεις πέντε (5) 

ΑΝΩΤΕΡΟΙ ΑΞΚΟΙ: 

Συνταγματάρχες: Θέσεις δέκα (10) 
Αντισυνταγματάρχες: Θέσεις τριάντα (30) 
Ταγματάρχες: Θέσεις είκοσι επτά (27) 

ΚΑΤΩΤΕΡΟΙ ΑΞΚΟΙ: Θέσεις εννέα (9) 

ΥΠΑΞΙΩΜΑΤΙΚΟΙ: Θέσεις είκοσι εννέα (29) 

2. Οι θέσεις του πολιτικού προσωπικού της ΓΔΑΕ ορίζο¬ 
νται ως εξής: 

ΠΕ Μηχανικών: Θέσεις πενήντα τρεις (53) 

ΠΕ Διοικητικού - Οικονομικού: Θέσεις έντεκα (11) 

ΠΕ Θετικών Επιστημών: Θέσεις δύο (2) 

ΠΕ Μεταφραστών Διερμηνέων: Θέσεις δύο (2) 

ΠΕ Πληροφορικής: Θέσεις τέσσερις (4) 

ΠΕ Επιχειρησιακών Ερευνητών: Θέση μία (1) 

ΤΕ Διοικητικού - Λογιστικού: Θέσεις δύο (2) 

ΤΕ Τεχνολογικών Εφαρμογών: Θέσεις οχτώ (8) 

ΔΕ Διοικητικών Γ ραμματέων: Θέσεις δέκα (10) 

ΔΕ Προσωπικού Η/Υ: Θέσεις δύο (2) 

ΔΕ Τεχνικού: Θέσεις επτά (7) 

ΔΕ Μεταφραστών: Θέση μία (1) 

ΥΕ Εργατών: Θέσεις πέντε (5) 

ΥΕ Φυλάκων: Θέσεις πέντε (5) 

ΥΕ Επιμελητών: Θέση μία (1) 

ΣΕΙΔ:Θέση μία (1) ειδικότητας χημικού 

ΣΕΙΔ:Θέση μία (1) ειδικότητας μηχανολόγου - μηχανικού 

Άρθρο 14 
Προσωπικό ΓΔΑΒΕ 

1. Οι θέσεις του στρατιωτικού προσωπικού της ΓΔΑΒΕ 
ορίζονται ως εξής: 

ΑΝΩΤΑΤΟΙ ΑΞΚΟΙ:Θέσεις δύο (2) 

ΑΝΩΤΕΡΟΙ ΑΞΚΟΙ: Θέσεις δεκαεπτά (17) 

ΚΑΤΩΤΕΡΟΙ ΑΞΚΟΙ: Θέσεις δέκα (10) 

2. Οι θέσεις του πολιτικού προσωπικού της ΓΔΑΒΕ ορί¬ 
ζονται ως εξής: 

ΠΕ Μηχανικών: Θέσεις είκοσι έξι (26) 

ΤΕ Τεχνολογικών Εφαρμογών: Θέσεις μία (1) 

ΔΕ Διοικητικών Γ ραμματέων: Θέσεις τέσσερις (4) 

ΥΕ Επιμελητών: Θέση μία (1) 

Άρθρο 15 
Προσωπικό ΔΔΔΣ 

1. Οι θέσεις του στρατιωτικού προσωπικού της ΔΔΣ ορί¬ 
ζονται ως εξής: 

ΑΝΩΤΑΤΟΙ ΑΞΚΟΙ: Θέσεις δύο (2) 

ΑΝΩΤΕΡΟΙ ΑΞΚΟΙ: 

Συνταγματάρχες: Θέσεις πέντε (5) 
Αντισυνταγματάρχες: Θέσεις έξι (6) 


Ταγματάρχες: Θέσεις μία (1) 

ΥΠΑΞΙΩΜΑΤΙΚΟΙ: Θέσεις τρεις (3) 

2. Οι θέσεις του πολιτικού προσωπικού της ΔΔΔΣ ορί¬ 
ζονται ως εξής: 

ΠΕ Μηχανικών: Θέσεις δύο (2) 

ΠΕ Διοικητικού - Οικονομικού: Θέσεις δύο (2) 

ΠΕ Μεταφραστών - Διερμηνέων: Θέσεις δύο (2) 

ΠΕ Κοινωνικών Επιστημών: Θέσεις δύο (2) 

ΤΕ Διοικητικού- Λογιστικού: Θέση μία (1) 

ΤΕ Πληροφορικής: Θέση μία (1) 

ΔΕ Διοικητικών Γ ραμματέων: Θέσεις τέσσερις (4) 

ΔΕ Προσωπικού Η/Υ: Θέση μία (1) 

Άρθρο 16 

Πολιτικό προσωπικό Γενικής Γραμματείας 

1. Το Πολιτικό Προσωπικό που κατά τη δημοσίευση του 
Ν. 2984/2002 (ΦΕΚ Α' 15) υπηρετούσε στις ΓΔΕ και ΓΔΑ- 
ΒΕΤ λόγω μεταφοράς των θέσεών του από την ΥΠΟΒΙ, 
βάσει της διάταξης του εδαφίου β της παραγράφου 6 του 
άρθρου 3 του ΠΔ 438/1995 και της διάταξης της παρ. 3 
του άρθρου 20του Ν. 2641/1998 (ΦΕΚΑ'211) αντίστοιχα, 
καθώς και το προσωπικό που υπηρετούσε λόγω μετάτα¬ 
ξής του στις ανωτέρω Γ ενικές Διευθύνσεις, μεταφέρεται 
στη Γ ενική Γ ραμματεία Οικονομικού Σχεδιασμού και Αμυ¬ 
ντικών Επενδύσεων. Οι μεταφερόμενοι υπάλληλοι κατα¬ 
τάσσονται αυτοδίκαια με το βαθμό που φέρουν, στους 
αντίστοιχους κλάδους προσωπικού. 

2. Στη Γ ενική Γ ραμματεία μπορεί να αποσπάται για κά¬ 
λυψη υπηρεσιακών αναγκών προσωπικό από τα Γενικά 
Επιτελεία και από άλλα Υπουργεία, Οργανισμούς και Νο¬ 
μικά Πρόσωπα του ευρύτερου δημόσιου τομέα ειδικής 
επιστημονικής κατάρτισης και ανάλογης εμπειρίας. 

Άρθρο 17 
Τελικές Διατάξεις 

1. Στη Γενική Γ ραμματεία και ειδικότερα στη ΓΔΟΣ μετα- 
φέρονται οι αρμοδιότητες της Διεύθυνσης Οικονομικού 
(ΔΟΙ) του ΕΠΥΕΘΑ, όπως αυτές προσδιορίζονται στο άρ- 
θροδτουΠΔΙ 57/1998 πλην αυτών των παραγράφων 2α (1) 
και 2δ της ανωτέρω διάταξης, οι αρμοδιότητες του Τμήμα- 
τος Π/Υ ΥΠΕΘΑ και Κοστολόγησης της Διεύθυνσης Αμυντι¬ 
κού Σχεδιασμού και Προϋπολογισμού (ΔΑΣΠΠ) του ΕΠΥΕ¬ 
ΘΑ, όπως αυτές προσδιορίζονται στο άρθρο 7 παράγρα¬ 
φος 2β του ΠΔ 157/1998 και οι προβλεπόμενες στο άρθρο 
15του Π. Δ. 157/98 αρμοδιότητες του Τμήματος Οικονομι¬ 
κών Επιθεωρήσεων του ΕΠΥΕΘΑ, το οποίο καταργείται. 

2. Από το στρατιωτικό και πολιτικό προσωπικό της Γ ενι¬ 
κής Γ ραμματείας που είναι κατανεμημένο στις Γ ενικές Δι¬ 
ευθύνσεις και Διευθύνσεις αυτής, στελεχώνονται και τα 
Γραφεία που υπάγονται απευθείας στο Γενικό Γραμμα¬ 
τέα και στους Γ ενικούς Διευθυντές. 

3. Το προσωπικό που υπηρετεί στις Μονάδες του ΕΠΥΕ¬ 
ΘΑ που καταργούνται, σύμφωνα με τα όσα ορίζονται στις 
παραγράφους 1 και 2 του παρόντος άρθρου, μεταφέρε- 
ται στην Γ ενική Γ ραμματεία. 

4. Ο κανονισμός Οργάνωσης και Λειτουργίας της Γενι¬ 
κής Γ ραμματείας και η περιγραφή των ειδικότερων καθη- 
κόντωντου προσωπικού της καθορίζεται με απόφαση του 
Υπουργού Εθνικής Άμυνας. 

Άρθρο 18 
Έναρξη Ισχύος 

Η ισχύς του διατάγματος αυτού αρχίζει από τη δημοσί¬ 
ευσή του στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΑΡΑΡΤΗΜΑ ΣΤΟ Π.Δ. «ΓΕΝΙΚΗ ΓΡΑΜΜΑΤΕΙΑ Οικονομικού Σχεδιασμού και Αμυντικών Επενδύσεων» 
ΟΡΓΑΝΟΓΡΑΜΜΑ ΓΕΝΙΚΗΣ ΓΡΑΜΑΤΕΙΑΣ ΟΙΚΟΝΟΜΙΚΟΥ ΣΧΕΔΙΑΣΜΟΥ ΚΑΙ ΑΜΥΝΤΙΚΩΝ ΕΠΕΝΔΥΣΕΩΝ 



Στον Υπουργό Εθνικής Άμυνας αναθέτουμε τη δημοσίευση και εκτέλεση του παρόντος διατάγματος. 

Αθήνα, 1 Ιουνίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 


ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΟΣ ΠΑΠΑΝΤΩΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












